


LABORATORINĖS ANALIZĖS ĮRANGOS
PIRKIMO TECHNINĖ SPECIFIKACIJA

DUJŲ CHROMOTOGRAFINĖ SISTEMA 
I PIRKIMO DALIS

Prekių užsakovas – Aplinkos apsaugos agentūra (toliau – Pirkėjas arba Agentūra).
[bookmark: _Hlk200369213]Pirkimo objektas – Dujų chromotografinė sistema, 1 kompl. (toliau – Prekė, įranga).
Prekių tiekimo trukmė – 6 (šeši) mėnesiai nuo sutarties įsigaliojimo dienos. Prekių tiekimo termino pratęsimas nenumatytas.
Prekių tiekimo vieta: Agentūros Aplinkos tyrimų departamento skyriui, nurodytam 1.1 lentelės 16 punkte.
Kita reikalinga informacija: Tuo atveju, jeigu apibūdinant pirkimo objektą yra nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“.

1.1 lentelė. Perkamos prekės, jų techniniai ir funkciniai reikalavimai
	Eil. Nr.
	Rodiklis
	Techniniai ir funkciniai reikalavimai

	1
	Paskirtis
	Dviejų linijų dujų chromatografas su elektronų pagaudos detektoriumi (ECD), skirtu nustatyti chlororganiniams pesticidams, polichlorintiems bifenilams (PCB), bromintiems difenilo eteriams (BDE), chlorfenoliams, ir su azoto fosforo detektoriumi (NPD), skirtu nustatyti azoto ir fosforo organiniams pesticidams.
Sistema turi būti tinkama nustatyti junginius pagal metodikas, apibrėžtas LST EN ISO 6468:2000, LST ISO 10695:2000, LST EN 12918:2000, LST EN 12673:2000 arba lygiaverčiuose standartuose.
Dujų chromatografinė sistema turi būti tinkama tirti ir kitus lakius halogenintus pesticidus.

	2
	Dujų chromatografinė sistema sudaryta iš:
	Dujų chromatografas (1 vnt.);
Kapiliarinis garintuvas (2 vnt.);
Azoto fosforo detektorius (1 vnt.);
Elektronų pagavos detektorius (1 vnt.);
Automatinė mėginių įvedimo sistema;
Priedai sistemos funkcionalumui užtikrinti.

	3
	Dujų chromatografas

	3.1
	Termostato temperatūriniai režimai ir apšvietimas
	Termostato temperatūrinis režimas turi būti programuojamas nuo +4 ºC aukščiau aplinkos temperatūros iki 450ºC, su maksimaliu kilimo greičiu ne mažesniu kaip 120 ºC/min.
Aušinimas nuo 450 ºC iki 50 ºC turi vykti ne ilgiau kaip 4,5 min. 
Temperatūros nuokrypiai termostato tūryje ne didesni nei 2°C. 
Temperatūros stabilumo reikšmė ne daugiau nei 0,1 °C. 
Integruotas termostato kolonėlių apšvietimas.

	3.2
	Dujų reguliavimas
	Naudojamų dujų pneumatikos reguliavimas ir kontrolė turi būti vykdoma programiškai.

	3.3
	Valdymas
	Valdomas programiškai kompiuteriu ir tiesiogiai dujų chromatografe integruotu mikroprocesoriumi su liečiamu ekranu.

	3.4 
	Saugumo funkcijos 
	Sistema privalo turėti dujų ir šilumos nuotėkio aptikimo funkcionalumą.
Sistema privalo stebėti ir pateikti įeinančių į sistemą nešančiųjų dujų slėgį ir pateikti informacinį užrašą („klaidą“), viršijus/nepasiekus nurodytų ribų. 
Esant sistemos klaidai, privalomas problemos sprendimo pateikimas prietaiso ekrane arba kompiuteryje. 
Sistemos ekrane arba kompiuteryje privalomi instrukciniai aptarnavimo video arba aprašymai su iliustracijomis.

	3.5
	Dujų ir temperatūrinės zonos
	Programiškai valdomos pneumatinės ir temperatūrinės zonos užtikrinant ne mažiau kaip 2 integruotų injektorių ir ne mažiau kaip 2 integruotų detektorių konfigūraciją. 

	3.6
	Apsauginis mechanizmas
	Sistema turi turėti apsaugines funkcijas, neleidžiančias viršyti maksimalių temperatūrų, apsaugą nuo kaitinimo elementų gedimo ir gaisro pavojaus.

	3.7
	Karšto oro nuvedimas
	Turi būti komplektuojamas karšto oro nuvedimo vamzdis ar analogiškas sprendimas kreipiantis išmetamą karštą orą aukštyn.

	4
	Kapiliarinis garintuvas (2 vnt.)

	4.1
	Režimai ir suderinamumas su kolonėlėmis
	Kapiliarinis dalinamo/nedalinamo srauto (angl. Split/Splitless) tipo injektorius pilnai suderinamas su standartinių išmatavimų (0,2 - 0,53 mm vidinio skersmens (ID)) kapiliarinėmis kolonėlėmis. Garintuvo maksimalus dalinamo srauto (Split) santykis ne mažesnis nei 9000:1.


	4.2
	Maksimali temperatūra
	Ne mažiau kaip 450ºC. 

	4.3
	Pneumatikos programavimo režimai ir dujų valdymo nustatymai
	Nepriklausomai nuo kolonėlių termostato programos turi būti nustatomi ir palaikomi srauto valdymo režimai:
- pastovus slėgis;
- pastovus srautas (ml/min);
- pastovus linijinis dujų tekėjimo greitis (cm/s).
Garintuvo slėgio nustatymo intervalas kolonėlėms iki 0,53 mm diametro nuo 0 iki 150 psi. Slėgio nustatymo žingsnis ne mažiau nei 0,001 psi.
Palaikomos dujos-nešėjos: arba azotas (N2), arba vandenilis (H2), arba helis (He), Palaikomas He ar H2 dujų srautas ne mažesnis nei 1250 ml/min.

	4.4
	Garintuvo priežiūra
	Privalo būti užtikrintas technologinis sprendimas lengvam garintuvo septų ir lainerių keitimui, nereikalaujant jokių specialių įrankių ar veržliarakčių.
Vizualus Split filtrų užterštumo vertinimas be išmontavimo, jų pakeitimas be papildomų įrankių. 

	5
	Azoto fosforo detektorius (NPD)

	5.1
	Mažiausias aptinkamas kiekis 
	Ne didesnis nei 0,1 pg N/s matuojant azobenzeną; ne didesnis nei 0,01 pg P/s matuojant malationą.

	5.2
	Dinaminis ruožas azotui
	Ne mažesnis nei 1x103.

	5.3
	Dinaminis ruožas fosforui
	Ne mažesnis nei 1x103.

	5.4
	Maksimalus duomenų kaupimo dažnis
	Ne mažesnis dažnis nei 500 Hz.

	5.5
	Maksimali temperatūra
	Ne mažesnė nei 450 °C.

	6
	 Elektronų pagavos detektorius (ECD)

	6.1
	Mažiausias aptinkamas kiekis 
	Ne didesnis aptinkamo azoto kiekis nei 4 fg/s matuojant lindaną.

	6.2
	Dinaminis ruožas
	Ne mažesnis nei 1x105.

	6.3
	Maksimalus duomenų kaupimo dažnis
	Ne mažesnis nei 500 Hz.

	6.4
	Maksimali temperatūra
	Ne mažesnė nei 400 °C.

	7
	Automatinė mėginių įvedimo sistema
	Privalo aptarnauti abu garintuvus ir turėti funkcionalumą, kuris leidžia injektuoti į abu garintuvus vienu metu, t.y. lygiagrečiai atlikti analizę abejomis linijomis. 
Turi atitikti žemiau pateiktus reikalavimus:
1) Automatinė mėginių įvedimo sistema talpinanti ne mažiau nei 150 vnt. 2 ml talpos chromatografinių buteliukų;
2) Galimybė naudoti ne mažiau nei 4 skirtingus tirpiklius praplovimui;
3) Injekcijos ploto atkartojamumo reikšmė ne didesnė nei 
0,3% santykinio standartinio nuokrypio (RSD);
4) Pernaša ne didesnė nei 5 ppm;
5) Švirkšto stūmoklio greitis bei švirkšto dūrio greitis privalo būti pasirenkami ir reguliuojami programiškai;
6) Injektuojamo mėginio tūris ne siauresniame intervale nei nuo 0,05µl iki 50 µl.

	8
	Programinė įranga
	Kartu su chromatografu Tiekėjas privalo pristatyti ir jo valdymui tinkamą programinę įrangą. Šią programinę įrangą Tiekėjas privalės įdiegti į Užsakovo kompiuterinę įrangą, ją suderinti ir paruošti tinkamam chromatografo valdymui, duomenų užrašymui ir analizei.

	8.1
	Sistemos darbo automatizavimo funkcijos
	Sistema turi turėti funkcijas, leidžiančias sistemai automatiškai įsijungti numatytu laiku ir pasiruošti darbui pagal 1 p. nurodyto metodo parametrus. Taip pat, pasibaigus analizių sekai, savarankiškai atlikti pilnai automatinį ir saugų pilną sistemos išsijungimą (saugiai sustabdant visų mazgų kaitinimą bei sustabdant nešančių dujų srautus). 

	8.2
	Sistemos resursų taupymo funkcijos
	Sistema privalo turėti dujų nešėjų taupymo funkcionalumą analizės metu, kai automatiškai sumažinamas split dujų srautas po injekcijos. Funkcija privalo būti aktyvi ir tarp injekcijų. 
Sistema privalo turėti galimybę automatiniam sistemos resursų (dujų ir elektros) taupymui, kai nurodžius sistemos darbines ir nedarbines valandas ir dienas, sistema pereina į pasirinktą resursų taupymo režimą automatiškai būdama ne darbiniame laike ar dienoje. Grįžimas iš resursų taupymo būsenos į darbinę būseną – automatinis. 

	9
	Kompiuterinė darbo stotis
	Ne vėliau kaip per 30 kalendorinių dienų nuo sutarties įsigaliojimo dienos tiekėjas įsipareigoja pateikti kompiuterio specifikacinius reikalavimus, reikalingus analizatoriaus programinei įrangai veikti. Pirkėjas ne vėliau kaip per 30 kalendorinių dienų nuo tiekėjo specifikacinių reikalavimų gavimo dienos įsipareigoja tiekėjui paruošti kompiuterį, atitinkantį pateiktiems reikalavimams bei suderinus su tiekėju tinkamiausią būdą: suteikti nuotolinį prisijungimą arba pristatyti kompiuterį į tiekėjo nurodytą vietą. Tiekėjas į paruoštą kompiuterį įdiegia visą reikalingą programinę įrangą.

	10
	Kapiliarinė kolonėlė
	Sistema turi būti sukomplektuota su dvejomis kapiliarinėmis kolonomis, tinkamomis 1 punkte nurodytoms analizėms.

	11
	Sąnaudinės dalys
	Sąnaudinių dujų chromatografo atsarginių dalių rinkinys, numatytas siūlomo įrenginio gamintojo techninės eksploatacijos dokumentuose, taip pat viso garantinio laikotarpio metu pagal gamintojo rekomenduojamą periodiškumą atliekama techninė priežiūra, įskaitant techninei priežiūrai atlikti reikalingas detales ir medžiagas. 

	12
	H2 dujų generatorius 
	Generuojamų dujų švarumas ne mažiau kaip 99, 9999%;
Generuojamų dujų našumas ne mažiau kaip 100 ml/min;
Generuojamų dujų išėjimo slėgis ne mažiau kaip 150 psi;
Privalo nereikalauti džioviklio kasetės pakeitimo ar regeneravimo. 

	13
	Oro generavimo sistema
	Sintetinio oro („Zero Air“) generatorius, tiekiantis tinkamo švarumo dujas, valytas kaitinamu katalizatoriumi, su viduje įmontuotu arba išoriniu kompresoriumi.

	14
	Papildomi reikalavimai
	[bookmark: _Hlk203997410]Tiekėjas privalės pristatyti, sumontuoti ir paleisti įrangą, šių paslaugų kaina turi būti įskaičiuota į įrangos kainą.
Įranga turi būti pilnai sukomplektuota kaip sistema ir pastatyta, sumontuota, instaliuota bei parengta darbui darbo vietoje, detaliai patikrintas jos funkcionalumas iki rezultato atgavimo. 

	15
	Mokymai
	[bookmark: _Hlk198705121]Tiekėjas iki Prekių perdavimo – priėmimo akto pasirašymo turi įvykdyti mokymus lietuvių kalba ne mažiau kaip 2 (dviems) Perkančiosios organizacijos darbuotojams, kuriuose turi būti aptarta ir supažindinta su bendrosiomis Prekių funkcijomis, integruotos programinės įrangos naudojimu ir konfigūravimo funkcijomis, priežiūra ir aptarnavimu, Prekių vartojimo efektyvumo ir ekonomiškumo didinimo aspektais (atitinkamos analizės programinių režimų nustatymu, vartojimo parametrų reguliavimu, tikslinimu, ir kt.). Tiekėjas iki mokymų pradžios pateikia ir su Perkančiąja organizacija raštu (el. paštu) suderina mokymų datą ir laiką. Po mokymų Tiekėjas perduoda Perkančiajai organizacijai tai patvirtinančius dokumentus. 

	16
	Pristatymas
	Prekių pristatymo vieta – Goštauto g. 9, 01108 Vilnius, Aplinkos apsaugos agentūros Aplinkos tyrimų departamentas. Tiekėjas Prekes (visą Prekių kiekį) turi pristatyti ir perduoti Perkančiajai organizacijai ne vėliau kaip per 6 (šešis) mėnesius nuo Sutarties įsigaliojimo dienos.
[bookmark: _Hlk206741667][bookmark: _Hlk206744407][bookmark: _Hlk206745043] Prekės laikomos perduotomis Pirkėjui, kai Pardavėjas visą kiekį pristato į Pirkėjo nurodytą vietą, pilnai sukomplektuoja kaip sistemą, pastato, sumontuoja, instaliuoja, parengia darbui darbo vietoje, detaliai patikrina jos funkcionalumą iki rezultato atgavimo, perduoda visą reikalingą dokumentaciją nurodytą Techninėje specifikacijoje (įskaitant ir darbo su Įranga instrukcijas), apmoko Pirkėjo darbuotojus tinkamai jas eksploatuoti bei dirbti su Prekėmis, kaip nurodyta Techninėje specifikacijoje, ir Šalys pasirašo Prekių perdavimo – priėmimo aktą.

	17
	Dokumentacija ir techninių specifikacijų rodiklių pagrįstumas
	Kartu su pasiūlymu tiekėjas privalo pateikti dokumentus, įrodančius prekės atitikimą techninės specifikacijos reikalavimams. Pateiktuose dokumentuose privalo būti informacija, patvirtinanti atitikimą pirkimo dokumentų techninės specifikacijos reikalavimams bei turi būti pažymėtas techninėse specifikacijose nurodyto punkto numeris. 
Su įranga tiekėjas privalo pateikti įrangos gamintojo darbo, eksploatavimo ir priežiūros instrukcijas ir aprašymus lietuvių arba anglų kalba, 1 skaitmeninis egz.

	18
	Garantija ir kiti įsipareigojimai
	[bookmark: _Hlk204000286]Garantija ne trumpesnė nei 24 mėnesių nuo Prekių perdavimo – priėmimo akto pasirašymo dienos.
Tiekėjas gali suteikti papildomą garantiją įrangai tai nurodydamas savo pasiūlyme, kuri bus papildomai įvertinta ir tiekėjo pasiūlymui suteikta papildomų balų vertinant ir lyginant tiekėjų pasiūlymus.     

	19
	ES ženklinimas
	Prekė turi būti su CE ženklinimu. Kartu su pristatyta Preke Tiekėjas privalės pateikti ES atitikties deklaraciją/lygiaverčius sertifikatus. Tiekėjui nepateikus nurodytų dokumentų, bus laikoma, kad Prekė neatitinka Sutartyje nustatytų reikalavimų.




METALŲ NUSTATYMO TYRIMAMS ATLIKTI 
SKIRTA LABORATORINĖ ĮRANGA
II PIRKIMO DALIS

Prekių užsakovas – Aplinkos apsaugos agentūra (toliau – Pirkėjas arba Agentūra).
Pirkimo objektas – Indukcijos būdu sužadintos plazmos optinės emisijos spektrometrinė analizės sistema (ICP-OES), 1 kompl. (toliau – Prekė, įranga). 
Prekių tiekimo trukmė – 6 (šeši) mėnesiai nuo sutarties įsigaliojimo dienos. Prekių tiekimo termino pratęsimas nenumatytas.
Prekių tiekimo vieta: Agentūros Aplinkos tyrimų departamento skyriui, nurodytam 2.1 lentelės 12 punkte.
Kita reikalinga informacija: Tuo atveju, jeigu apibūdinant pirkimo objektą yra nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“.

2.1 lentelė. Perkamos prekės, jų techniniai ir funkciniai reikalavimai
	Eil. Nr.
	Rodiklis
	Techniniai ir funkciniai reikalavimai

	1
	Įranga, skirta kokybiniam ir kiekybiniam elementų nustatymui įvairiuose organinės ir neorganinės kilmės objektuose
	Turi būti siūloma elementų nustatymo sistema, paremta indukciškai sužadintos plazmos optinės emisijos principu (ICP-OES), leidžianti atlikti elementų analizę įvairiose matricose – vandenyje, nuotekose, dumble, atliekose ir dirvožemyje.

	2
	Sistemos komplektavimas
	Analizės sistemą sudaro spektrometras, komplektuojamas su aušintuvu, automatine skysto mėginio įvedimo sistema, ultragarsiniu purkštuku, kompresoriumi, mineralizatoriumi, sąnaudinių dalių rinkiniu, papildomais deglais ir programine įranga.

	3
	Automatizavimas
	Sistema turi būti galima atlikti:
· Įvairių mineralizatų, tirpalų ir ekstraktų automatinę tiesioginę paruoštų skystų mėginių injekciją.
· Prietaisas turi atlikti pilnai automatinį matavimą su ne mažiau kaip 250 mėginių užkrovimu, įvairių tūrių (15 ml - 50 ml) indukams. Turi būti galimybė integruoti pagreitinto matavimo priedą, leidžiantį sutrumpinti matavimo ciklus, eliminuojant mėginio pratekėjimo ir praplovimo laikus.
· Automatinis vidinio standarto pridėjimas ir mėginio analitės(-čių) signalo sumažinimas ne mažiau kaip 10 kartų.
· Automatinį deglo pozicijos optimizavimą, temperatūrų, dujų srauto ir mėginio padavimo greičio programavimą ir reguliavimą visai spektrometrinei sistemai. Instrumentas automatiškai turi sekti dujų slėgius ir srautus, sandarumą, aušinimo skysčio srautą, nupūtimo dujų srautą ir plazmos stabilumą. Sandarumas turi būti nepertraukiamai stebimas ir atvaizduojamas kompiuterio monitoriuje atskiru atpažįstamuoju paveikslėliu. Jeigu kažkur pažeistas sandarumas ar nepakankamas dujų padavimas, plazma turi išsijungti automatiškai.
· Automatinį plazmos uždegimą ir išjungimą, valdomą ir kontroliuojamą kompiuteriu. Ant prietaiso turi būti avarinis greitas rankinis plazmos užgesinimo mygtukas.

	4
	Sistemos techniniai, funkciniai ir efektyvumo parametrai
	Siūloma sistema turi užtikrinti šiuos techninius parametrus:
· Prietaisas turi būti sukomplektuotas su Echelle tipo gardele arba lygiaverte, kieto kūno tipo detektoriumi, užtikrinančiais mažiau kaip 0,01 nm skiriamąją gebą prie 200 nm. Vientisa optinė sistema turi būti izoliuota su prapūtimo galimybe, naudojančia argono dujas arba vakuumą. Kad išvengtų aplinkos pokyčių, optinė sistema visą laiką turi būti suderinama, naudojant referentinį šviesos spektrą arba automatinę termo reguliaciją, tuo būdu išlaikant tikslią ir atsikartojančią bangos ilgių skalę.
· Turi būti sukomplektuota su kieto kūno laisvai veikiančiu 40±1 arba 27±1 MHz dažniu radio dažnio (RF) generatoriumi generuojančiu plazmą. Plazmai naudojant standartiškai ne daugiau kaip 12 L/min argono dujų, o bendros argono dujų sąnaudos ne didesnės kaip 20 L/min dirbant mišriu režimu (Axial ir Radial). Generatorius turi veikti optimaliame galios režime, kurio žemutinė riba ne didesnė kaip 1000 W, o viršutinė ne mažesnė kaip 1500 W su ne didesniu kaip 10 W žingsniu. Galios stabilumo nuokrypis mažiau kaip 0,1 %. Neturi būti naudojami galios stiprinimo vamzdeliai.
· Prietaiso jautrumas, matuojant su koncentriniu purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame režime, elementams arsenui (As) – 1 µg/L, aliuminiui (Al) – 2 µg/L, švinui (Pb) – 2 µg/L, kadmiui (Cd) – 0.2 µg/L,chromui (Cr) – 0,5 µg/L, variui (Cu) – 1 µg/L, nikeliui (Ni) – 1 µg/L, vanadžiui (V) – 1 µg/L, alavui (Sn) – 2 µg/L, cinkui (Zn) – 1 µg/L.
· Prietaiso jautrumas, matuojant su ultragarsiniu purkštuku ir ciklonine purškimo kamera, turi tenkinti minimalias detektavimo koncentracijas µg/L, matuojant multi-elementiniame rėžime, elementams arsenui (As) – 0.4 µg/L, aliuminiui (Al) – 0.1 µg/L, švinui (Pb) – 0,5 µg/L, kadmiui (Cd) – 0,05 µg/L, chromui (Cr) – 0.05 µg/L, variui (Cu) – 0.2 µg/L, nikeliui (Ni) – 0,1 µg/L, vanadžiui (V) – 0.05 µg/L, alavui (Sn) – 0.2 µg/L, cinkui (Zn) – 0.1 µg/L.
· Plazmos degiklis turi būti įmontuotas vertikaliai ir lengvai (nereikalaujant įrankių) išmontuojamas.
· Sistema turi analizuoti plazmą išilgai fakelo, statmenai fakelui to pačio analitinio metodo ir matavimo ciklo metu.
· Sistema turi analizuoti plazmą ir išilgai fakelo, ir statmenai fakelui spektro intervale, kuriame mažiausia reikšmė ne didesnė kaip 167 nm, didžiausia reikšmė ne mažesnė kaip 850 nm.
· Prietaiso pasiruošimas matavimams nuo „šalto“ prietaiso ne ilgesnis kaip 30 min., išjungimas – iš karto baigus darbą.
· 
· Plazmos atvaizdavimas turi būti kontroliuojamas kompiuteriu. Plazmos stebėjimas vykdomas videokamera arba siūlomas lygiavertis plazmos stebėjimo sprendimas. 
· Visi dujų srautai turi būti programuojami, purkštuko dujos valdomos tiksliais masių srauto kontroleriais (mass-flow controller).
· Sukomplektuota su deglu – Scott tipo purškimo kamera, kryžminio srauto purkštuku ir papildomu deglu su koncentriniu purkštuku, ciklonine purškimo kamera vandeniniams-rūgštiniams ir organiniams tirpalams.
· Su kryžminio srauto purkštuku turi būti galimi rutininiai matavimai su ne mažiau kaip 30% druskos rūgštimi, azoto rūgštimi ir ne mažiau kaip 20% vandenilio fluorido rūgštimi.
· Sistema turi būti sukomplektuota su integruotu, ne mažiau keturių kanalų, keičiamo greičio ir kompiuteriu kontroliuojamu peristaltiniu siurbliu.
· Sistema turi būti sukomplektuota su atsarginių dalių rinkiniu numatytu siūlomo įrenginio gamintojo techninės eksploatacijos dokumentuose, su dviem deglais, bei ne mažiau kaip 1000 vnt. užsukamų 15 ml graduotų, užsukamų autosamplerio mėgintuvėlių ir ne mažiau kaip 500 vnt. užsukamų 50 ml graduotų, pastatomų ir užsukamų autosamplerio mėgintuvėlių; 
· Turi būti sukomplektuotas multi-elementinis 100 mg/L koncentracijos tirpalas šiems elementams – alavas (Al), arsenas (As), kadmis (Cd), chromas (Cr), varis (Cu), nikelis (Ni), švinas (Pb), stibis (Sb), alavas (Sn), vanadis (V) ir cinkas (Zn). 
· Sistema turi būti sukomplektuota pilnavertiškam darbui.
Fizikiniai parametrai: 
· galia 200-230 VAC, sistemos pralaidumas ne mažiau 20 A, 2800 VA(±1%) ir 50 Hz (±1%);
· Spektrometro išmatavimai ne didesni kaip 80 cm x 80 cm (P x G). 

	Ultragarsinis purkštukas
	Sistema turi būti sukomplektuota su ultragarsiniu purkštuku veikiančiu ultragarsiniu principu, padidinančiu prietaiso jautrumą; purkštuko kaitinimo zonos temperatūra turi būti reguliuojama nuo ne daugiau kaip +120ºC iki ne mažiau kaip +150ºC; o šaldymo zonos – nuo ne daugiau kaip -20 ºC iki ne mažiau kaip +10 ºC.
Turi būti sukomplektuota atsarginė ultragarsinė galvutė.

	Oro kompresorius
	Netepalinis oro kompresorius, generuojantis ne mažiau kaip iki 150 L/min oro kiekį; darbinis slėgis ne mažiau 6 bar ir ne daugiau 8 bar; talpos dydis ne mažiau 50 L; triukšmo lygis ne didesnis kaip 55 dB/A; integruotas spintoje su slėgio reguliavimu, stebėjimu ir regeneruojamu džiovintuvu.

	Mikrobanginis mineralizatorius
	· Mėginių paruošimo įrenginys skirtas mineralizuoti organinės ir neorganinės kilmės objektams;
· Ekonominis magnetronas, kurio galingumas reguliuojamas iki ne daugiau kaip 1000W, su kontroliuojamu nepulsiniu-gradientiniu galios kilimu per visą intervalą;
· 12 ar daugiau pozicijų rotorius su uždarais tefloniniais indais pritaikytais mineralizuoti druskos rūgšties, azoto rūgšties ir vandenilio fluorido rūgšties aplinkoje. Pilnai pakrauto rotoriaus svoris neturi viršyti 8 kg. Visų indų slėgio ir temperatūros kontrolė, apsauganti nuo šių parametrų viršijimo. Indų maksimali darbinė temperatūra ne mažesnė kaip 250ºC, maksimalus slėgis ne mažiau 40 bar, slėgio sumažinimo apsauginis mechanizmas turi įsijungti pasiekus ne mažiau 20 bar ir užtikrinti mineralizavimo atkartojamumą. Papildomai turi būti sukomplektuotas dar vienas rotorius su pilnu indų komplektu (12 ar daugiau pozicijų su uždarais tefloniniais indais);
· Mineralizavimui naudojamo sauso mėginio kiekis – organinių medžiagų mišinių mineralizavimui ne mažiau kaip 1,0 g (išskyrus sprogias ir degias medžiagas), neorganinių ne mažiau kaip 2 g. Mažiausias galimas reakcinio mišinio tūris ne didesnis kaip 3 ml. Didžiausias galimas reakcinio mišinio tūris ne mažesnis kaip 20 ml. Mažiausias indų skaičius, kuriam vykdomas mineralizavimo procesas turi būti 1. Vieno mineralizavimo ciklo metu rotoriaus induose gali būti mineralizuojami įvairūs, skirtingos kilmės objektai;
· Mikroprocesorinis programinis valdymas naudojant LCD jautrų prisilietimui ekraną, su fizikinių galios, temperatūros ir laiko parametrų atvaizdavimu realiame laike. Funkcionalumas turi apimti metodų kūrimą, jų vystymą ir saugojimą. Sukomplektuotas su mineralizavimo metodų bibliotekomis;
· Maitinimas 230 V ± 10 % 50 Hz; užimamas plotas ant stalo neturi viršyti 50 cm (P) x 60 cm (G).

	Programinė įranga
	Kartu su spektrofotometru Tiekėjas privalo pristatyti ir jo valdymui tinkamą programinę įrangą. Šią įrangą Tiekėjas privalės įdiegti į Užsakovo kompiuterinę įrangą, ją suderinti ir paruošti tinkamam spektrofotometro valdymui, duomenų užrašymui ir analizei.
Programinė įranga turi:
· Automatiškai valdyti visą sistemą, leisti organizuoti automatinį nepertraukiamą visų mazgų programinį valdymą, tenkinantį anksčiau nurodytus techninius reikalavimus, duomenų surinkimą, apdorojimą, saugojimą ir spausdinimą.
· Programinė prietaiso įranga turi veikti Microsoft Windows 10 ir/ar 11 aplinkoje arba lygiavertėje. Turi atvaizduoti analizuojamų elementų emisines juostas. Turi turėti galimybę atlikti kiekvienam analizuojamam elementui bent du kokybės kontrolės mėginius, nustatant apibrėžtas ribas. Multi-komponentinių spektrų interferencijų eliminavimo funkcija padedanti interferencijos įtakos panaikinimui. Jeigu mėginys netenkina šio nustatyto paklaidos intervalo, vartotojas gali užprogramuoti pataisymo veiksmus, perkalibruojant prietaisą ir permatuojant mėginius.
· Visi pirminiai duomenys turi būti išsaugojami duomenų bazėje ir leisti vėliau atlikti automatinio perskaičiavimo veiksmus, įskaitant ir spektro smailių skaičiavimo korekcijas, standartų verčių pokyčius. Kalibravimo kreivės turi būti išsaugomos tolimesniam panaudojimui.
· Programa turi turėti visų matuojamų elementų ICP-OES prietaisu bangos ilgių biblioteką. Programa turi turėti standartines sąlygas kiekvienam iš elementų.

	Kompiuteris
	Ne vėliau kaip per 30 kalendorinių dienų nuo sutarties įsigaliojimo dienos,  tiekėjas įsipareigoja pateikti kompiuterio specifikacinius reikalavimus, reikalingus analizatoriaus programinei įrangai veikti. Pirkėjas ne vėliau kaip per 30 kalendorinių dienų nuo tiekėjo specifikacinių reikalavimų gavimo dienos įsipareigoja tiekėjui paruošti kompiuterį atitinkantį pateiktiems reikalavimams bei suderinus su tiekėju tinkamiausią būdą: suteikti nuotolinį prisijungimą arba pristatyti kompiuterį į tiekėjo nurodytą vietą. Tiekėjas į paruoštą kompiuterį įdiegia visą reikalingą programinę įrangą.

	Papildomi reikalavimai
	Tiekėjas privalės pristatyti, sumontuoti ir paleisti įrangą, šių paslaugų kaina turi būti įskaičiuota į įrangos kainą.
Įranga turi būti pilnai sukomplektuota kaip sistema ir pastatyta, sumontuota, instaliuota bei parengta darbui darbo vietoje, detaliai patikrintas jos funkcionalumas iki rezultato atgavimo.

	Mokymai
	Tiekėjas iki Prekių perdavimo – priėmimo akto pasirašymo turi įvykdyti mokymus lietuvių kalba ne mažiau kaip 2 (dviems) Perkančiosios organizacijos darbuotojams, kuriuose turi būti aptarta ir supažindinta su bendrosiomis Prekių funkcijomis, integruotos programinės įrangos naudojimu ir konfigūravimo funkcijomis, priežiūra ir aptarnavimu, Prekių vartojimo efektyvumo ir ekonomiškumo didinimo aspektais (atitinkamos analizės programinių režimų nustatymu, vartojimo parametrų reguliavimu, tikslinimu, ir kt.). Tiekėjas iki mokymų pradžios pateikia ir su Perkančiąja organizacija raštu (el. paštu) suderina mokymų datą ir laiką. Po mokymų Tiekėjas perduoda Perkančiajai organizacijai tai patvirtinančius dokumentus.

	Pristatymas
	Prekių pristatymo vieta – Aušros al. 29a, 76300 Šiauliai, Aplinkos apsaugos agentūros Aplinkos tyrimų departamentas, Vakarų Lietuvos aplinkos tyrimų skyrius. Tiekėjas Prekes (visą Prekių kiekį) turi pristatyti ir perduoti Perkančiajai organizacijai ne vėliau kaip per 6 (šešis) mėnesius nuo Sutarties įsigaliojimo dienos.
 Prekės laikomos perduotomis Pirkėjui, kai Pardavėjas visą kiekį pristato į Pirkėjo nurodytą vietą, pilnai sukomplektuoja kaip sistemą, pastato, sumontuoja, instaliuoja, parengia darbui darbo vietoje, detaliai patikrina jos funkcionalumą iki rezultato atgavimo, perduoda visą reikalingą dokumentaciją nurodytą Techninėje specifikacijoje (įskaitant ir darbo su Įranga instrukcijas), apmoko Pirkėjo darbuotojus tinkamai jas eksploatuoti bei dirbti su Prekėmis, kaip nurodyta Techninėje specifikacijoje, ir Šalys pasirašo Prekių perdavimo – priėmimo aktą.

	Dokumentacija
	Kartu su pasiūlymu tiekėjas privalo pateikti dokumentus, įrodančius prekės atitikimą techninės specifikacijos reikalavimams. Pateiktuose dokumentuose privalo būti informacija, patvirtinanti atitikimą pirkimo dokumentų techninės specifikacijos reikalavimams bei turi būti pažymėtas techninėse specifikacijose nurodyto punkto numeris. 
Su įranga tiekėjas privalo pateikti įrangos gamintojo darbo, eksploatavimo ir priežiūros instrukcijas ir aprašymus lietuvių arba anglų kalba, 1 skaitmeninis egz.

	Garantija ir kiti įsipareigojimai
	Garantija ne trumpesnė nei 24 mėnesių nuo Prekių perdavimo – priėmimo akto pasirašymo dienos.
Tiekėjas gali suteikti papildomą garantiją įrangai tai nurodydamas savo pasiūlyme, kuri bus papildomai įvertinta ir tiekėjo pasiūlymui suteikta papildomų balų vertinant ir lyginant tiekėjų pasiūlymus.  

	ES ženklinimas
	Prekė turi būti su CE ženklinimu. Kartu su pristatyta Preke Tiekėjas privalės pateikti ES atitikties deklaraciją/lygiaverčius sertifikatus. Tiekėjui nepateikus nurodytų dokumentų, bus laikoma, kad Prekė neatitinka Sutartyje nustatytų reikalavimų.








